
Kirjalike nõusolekute andmine Elektrijaama tee 92 Balti Elektrijaama tuhaväljade territooriumil seirepuurkaevude rajamiseks
1. ASJAOLUD JA MENETLUSE KÄIK

24.03.2014.a AS Eesti Energia Narva Elektrijaamade poolt Narva Linnavalitsuse korralduse vastuvõtmiseks laekusid kirjalike nõusolekute andmise taotlused Elektrijaama tee 92 Balti Elektrijaama tuhaväljade territooriumil seitsme seire puurkaevude rajamiseks koos ehitusprojekti ja riigilõivu maksekorraldustega. 08.04.2014.a seirevõrgu rekonstrueerimise projekt oli suunatud Keskkonnaametile kooskõlastamiseks (kiri nr 1-13.2/1245). 23.05.2014.a Keskkonnaamet on kooskõlastanud projekti (28.05.2014 kiri nr 1-12.2/5301). 
Rajatavate kaevude eesmärk on üldjuhul mõju hindamine vastava veekihile, mida see kaev avab või mõju ümbritsevatele aladele.

2. ÕIGUSLIKUD ALUSED

2.1. Veeseaduse § 30 lõike 1 kohaselt puuraugu ja sellise puurkaevu rajamiseks, mille projektikohane tootlikkus on alla 10 kuupmeetri ööpäevas ühe kinnisasja või kuni 50 inimese vajaduseks, on nõutav kohaliku omavalitsuse ehitusseaduse kohane kirjalik nõusolek.

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd.
2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS
Anda kirjalikud nõusolekud Elektrijaama tee 92 Balti Elektrijaama tuhaväljade territooriumil seitsme seire puurkaevude rajamiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

